El Ministeri de Cultura s?implica amb 'Gandia Pensa'
07 juliol 2025

## El Ministeri de Cultura s?implica amb 'Gandia Pensa'07 juliol 2025Última actualització: 07 juliol 2025

![](../gestion/img/369ad3d462b6d5a4297f7c5c3dba0d6a68fe9987437b55d91e1ec897c810cfb0.jpeg)  
  

L’alcalde de Gandia, **José Manuel Prieto**, i la regidora de Cultura, **Balbina Sendra**, han mantingut este matí una reunió a Madrid, al Ministeri de Cultura, amb la Directora General del Llibre, del Còmic i de la Lectura, **María José Gálvez**, per a enfortir relacions de col·laboració amb l’espai de reflexió ‘Gandia Pensa’.

Durant la trobada, Gálvez ha expressat que el Ministeri de Cultura s’implicarà més encara cap a este cicle i ha valorat que una ciutat com Gandia aposte per iniciatives que reflexionen sobre actualitat i democràcia.

D’esta manera, el Ministeri col·laborarà econòmicament amb línies d’ajuda, -institucionalment ja ho feia-, per a donar més suport a este punt de pensament i d’acció col·lectiva “_que tracta de donar respostes en un moment d’incerteses_”, segons ha manifestat l’alcalde.

“‘Gandia Pensa’ és un espai de pensament crític que ja està convertint a la nostra ciutat en un referent en la defensa dels valors democràtics”, -ha remarcat Prieto-. Per això “_continuarem buscant suport en altres administracions i institucions”_, després de l’èxit de les primeres edicions, amb el filòsof Theodor Kallifatides (al mes de maig) i el magistrat Joaquim Bosch (dijous passat).

Cap recordar que ‘Gandia Pensa’ és una iniciativa impulsada per l’Ajuntament de Gandia, juntament amb la Càtedra Joan Noguera de la UV, el CEIC Alfons el Vell i la Direcció General del Llibre del Ministeri de Cultura. La comissària del cicle és Àngels Gregori. L’objectiu és enfortir els valors humanistes en el context actual.